Hvor har du vært i natt?

Hvor har du vært i natt? (originaltittel The Awful Truth) er en amerikansk romantisk screwballkomedie fra 1937 med Irene Dunne og Cary Grant i hovedrollene. De spiller et livstrett ektepar som er i ferd med å skille seg, men de opplever de at skilsmissen byr på flere utfordringer enn ekteskapet. Filmen ble regissert av Leo McCarey, og manuset ble skrevet av Viña Delmar basert på Arthur Richmans skuespill The Awful Truth.

Dette var den første av to filmer hvor Cary Grant og Ralph Bellamy spilte mot hverandre (den andre var Siste sensasjon fra 1940). Det var også den første av tre filmer hvor Irene Dunne spilte mot Grant (de andre var Min favoritthustru fra 1940 og Bare to fra 1941).

 Handling 
Lucy Warriner (Irene Dunne) og Jerry Warriner (Cary Grant) et livstrett sosietetspar som lever i et fritt ekteskap. En dag bestemmer de seg for å gå fra hverandre, men de opplever at skilsmissen byr på større utfordringer enn ekteskapet. De forsøker begge å sabotere hverandre i jakten på nye kjærlighetsforhold.

 Medvirkende 
 Irene Dunne som Lucy Warriner
 Cary Grant som Jerry Warriner
 Ralph Bellamy som Dan Leeson
 Alexander D'Arcy som Armand Duvalle
 Cecil Cunningham som  Aunt Patsy
 Molly Lamont som Barbara Vance
 Esther Dale som Mrs. Leeson
 Joyce Compton som Dixie Belle Lee
 Robert Allen som Frank Randall
 Robert Warwick som Mr. Vance
 Mary Forbes som Mrs. Vance
 Skippy som Mr. Smith, hunden

 Mottakelse 
McCarey vant Oscar for beste regi for regiarbeidet. Filmen ble også nominert til Oscar-priser for beste film, beste kvinnelige hovedrolle (Dunne), beste mannlige birolle (Bellamy), beste filmatisering (Delmar) og beste filmklipp (Al Clark). Da McCarey vant regiprisen sa han at han heller burde ha vunnet for dramafilmen Det brennende spørsmål, som også ble utgitt i 1937.

Det amerikanske filminstituttet (AFI) har kåret Hvor har du vært i natt? til tidenes 77. beste kjærlighetsfilm fra USA og tidenes 68. beste komediefilm fra USA. Filmen ble innlemmet i National Film Registry i 1996, et utvalg av filmer til bevaring i det amerikanske nasjonalbiblioteket Library of Congress.

 Referanser 

 Eksterne lenker 


Kategori:Filmer fra 1937
Kategori:Romantiske komedier fra USA
Kategori:Engelskspråklige filmer
Kategori:Sort-hvitt-filmer
Kategori:Filmer basert på skuespill
Kategori:Filmer bevart i USAs nasjonale filmregister